laion/Wikipedia-Exotic huggingface dataset:
מ.ק. 91

מ.ק. 91 הוא השם שניתן בצה"ל למכשיר קשר דיגיטלי נייד מדגם PRC 80 מתוצרת תדיראן המשדר שמע באפנון תדר, (FM) בתחום התג"מ (תדר גבוה מאוד) (VHF). המכשיר משמש בצה"ל כ-30 שנה, והחליף את מ.ק. 77 המיושן, שנחשב לאמין מאוד ועמיד בתנאי סביבה קשים. הרצון להחליף את מ.ק 77 נולד בשנות ה-80. מ.ק 91 הוא מודולרי וניתן להפריד בו בין מכלול הרדיו לבין מכלול השמע. היתרון בכך הוא שבמקרה של תקלה רק באחד המכלולים, ניתן להחליף אותו באחר. כמו כן, ניתן לחבר מצפין בין שני המכלולים. פיתוח המכשיר החל ב-1976 על ידי חטיבת הקשר של חברת תדיראן (שלימים הפכה לתדיראן קשר) ופיתוחו נמשך כ-8 שנים. בתחילה כונה "שמיר" על שמו של יצחק שמיר שהיה ראש הממשלה בזמן הפיתוח, ולאחר מכן כונה "בית היוצר". בתחילת שנות ה-90 החלה הצטיידות של צה"ל במכשיר הקשר הזה, אך מסיבות תקציביות הופסקה רכישתו. לאחר כמה שנים צה"ל החל להצטייד שוב במכשיר זה בצורה הדרגתית, ובשנת 2009 הוא החליף רשמית את מ.ק 77. מתח: הסוללה למכשיר היא 12 וולט ליתיום או ניקל קדמיום, ויש להכניס שתי יחידות לבית הסוללה - אחת מחוברת למכשיר והשנייה כעתודה וכייצוב לסוללה המחוברת. טעות נפוצה היא להכניס סוללה אחת כפולה ברוחבה המספיקה ליותר זמן שימוש, אך מיועדת למגבר ולא למ.ק. 91 עצמו. ניתן לחבר כמה סוגים של אנטנות למכשיר. הנפוצה שבהן היא זו המכונה "לונג", המורכבת ממספר חוליות המשתלבות לאנטנת שוט באורך 291 ס"מ לאחר חיבור בית אנטנה קשיח, לא כולל מתאם תפוח. אנטנות אלה מצופות גומי בשתי החוליות העליונות על מנת להגן על נושא המכשיר מפני התחשמלות כאשר משתמשים במכשיר בקרבת קווי חשמל של מתח גבוה. אנטנה נפוצה נוספת מכונה "שורט" 988 שהיא אנטנה קצרה וגמישה המיועדת למשל ללוחמה בשטחים בנויים ותעלות. לאנטנה זו טווח שידור קטן יותר. טעות נפוצה היא לחבר את אנטנה AT-892 שאינה אופטימלית למ.ק. 91. ניתן לחבר למ.ק. 91 מגוון מערכות דיבור, אשר הנפוצה שבהן היא מערכת דיבור בצורת אפרכסת המכילה מיקרופון ואוזניה. כמו כן, ניתן לחבר רמקול רמ"ק 108 ליעילות במצב נייח. כמו כן ניתן לחבר אליה קופסת פיקוד ק"פ 1690 ולשליטה בערוצים ובמצבי הצפנה. הגרסה הנישאת נקראת מ.ק 93. ניתן להשתמש במכלול הרדיו, אך נדרש מכלול שמע ייעודי. מתחבר אל רכב כמכשיר קשר קבוע, באמצעות מתאם ייעודי. המתאם מספק למכשיר מתח חשמלי קבוע ממצבר הרכב. אל מ.ק 93 מחברים רמקול רמ"ק 454 המאפשר לשמוע את השידור ברשת הקשר, ומתאם אנטנה המאפשר לחבר את המכשיר לאנטנה קבועה המותקנת על הרכב. ניתן לחבר אל מ.ק. 91 מגבר בעזרת כבל קואקסיאלי שמגביר את הספק השידור עד ל-20 וואט. PRC80 המיוצר ברישיון על ידי חברת SAIT הבלגית PRC80, באתר bw-funk.de (בגרמנית) מ.ק. - מכשיר קשר אנשיל פפר, מ"ק 77 יוצא משירות: חדל קשקשת ברשת, באתר הארץ, 5 באוגוסט 2009
אלכסנדר גולובין (צייר)

אלכסנדר גולובין (ברוסית: Алекса́ндр Голови́н;‏ 1 במרץ 1863 – 17 אפריל 1930) היה מעצב ואמן רוסי. גולובין, שנולד במוסקבה, למד בתחילה אדריכלות, ולאחר מכן עבר לציור. הוא גם למד באקדמיה קולרוסי בפריז. עם סיום לימודיו, עקב קשיים כלכליים, עבד כצייר ומעצב פנים. הוא גם ניסה את כוחו בתחומים אמנותיים שונים כמו עיצוב רהיטים. בשנת 1900 השתתף בעיצוב ביתן האימפריה הרוסית ביריד העולמי של פריז יחד עם חברו קונסטנטין קורובין. הוא למד גם באקדמיה ויטי בפריז. בשנת 1901 עבר למחוז סנקט פטרבורג ממוסקבה. כאן עבד כמעצב במה, ושילב סמליות ומודרניזם בהפקות אופראיות ודרמטיות עבור דיאגילב, מאיירהולד ואחרים. לאחר המהפכה של 1917, לא מצא גולובין עבודה בתיאטרון, ולכן התעמק בציור ובאיור גרפי. הוא יצר את עיצוב התפאורה להפקה המקורית של הבלט "ציפור האש" של סטרווינסקי משנת 1910. גולובין יצר את העיצוב הנופי להפקה חשובה של "נישואי פיגארו" של פייר בומרשה בתיאטרון של מוסקבה. במאי התיאטרון הרוסי המפורסם קונסטנטין סטניסלבסקי ביים את המחזה שהועלה ב-28 באפריל 1927. סטניסלבסקי מיקם מחדש את המחזה בצרפת שלפני המהפכה וקיצץ את מבנה חמש המערכות שלו לאחד עשר סצנות. גולובין השתמש בבמה מסתובבת כדי להאיץ את השינויים בסצנות. זאת הייתה הצלחה גדולה, וזכתה לעשר קריאות מסך בערב הפתיחה. גולובין מונה לאמן העם של ברית המועצות. הוא מת בדסקויה סלו ב-17 באפריל 1930. מדיה וקבצים בנושא אלכסנדר גולובין בוויקישיתוף אלכסנדר גולובין, באתר "Find a Grave" (באנגלית) אלכסנדר גולובין, באתר Discogs (באנגלית) "Vitti, ??-??", The Correspondence of James McNeill Whistler, University of Glasgow, retrieved 2017-07-17 Stravinsky and the Ballets Russes: The Firebird/Le Sacre du Printemps, נבדק ב-2022-03-01 Benedetti, Jean. 1999. Stanislavski: His Life and Art. Revised edition. Original edition published in 1988. London: Methuen
50 הכדורסלנים הגדולים בתולדות פיב"א

50 הכדורסלנים הגדולים של פיב"א היא רשימת 50 הכדורסלנים הגדולים בהיסטוריה של הכדורסל הבינלאומי של פיב"א, שנבחרה בשנת 1991, על ידי מגזין פיב"א. הרשימה נוצרה לכבוד 100 שנה ליצירת ספורט הכדורסל על ידי ג'יימס נייסמית'. השחקנים נבחרו על ידי קבוצה של מומחי כדורסל בינלאומיים, שהורכבה בעיקר ממאמנים, שהצביעו לרשימת 50 השחקנים הטובים ביותר. כל אחד מהמומחים בחר 25 שחקנים. הניקוד בהצבעה היה 25 נקודות לשחקן במקום הראשון, 24 נקודות לשחקן במקום השני, וכן הלאה. לבסוף נבחרו 51 שחקנים, כתוצאה משוויון בסיכומי ההצבעות. שחקנים מכל העולם נחשבו ככשרים להצבעה, כולל שחקני ליגת ה-NBA. חמישה שחקנים אירופאים ששיחקו ב-NBA עד אז נכנסו לרשימה (דיבאץ, פטרוביץ', מרצ'ולוניס, וולקוב ומרטין). עם זאת, אף שחקן NBA אמריקאי לא נכנס לרשימה, מכיוון ששחקנים אלו לא התחרו בטורנירים גדולים שאורגנו על ידי פיב"א עד האולימפיאדה ב-1992. למרות זאת, 5 שחקנים בעלי אזרחות אמריקאית ששיחקו בליגות אחרות מלבד ה-NBA, אכן נכנסו לרשימה (בראבנדר, לויק, גאליס, קרוז ומורס). ברשימה נכלל ישראלי אחד, מיקי ברקוביץ'. הלאומים של השחקנים נבחרו לפי הנבחרת בה שיחק: היכל התהילה של פיב"א רשימת חברי היכל התהילה של פיב"א 50 התורמים הגדולים ליורוליג 50 השחקנים הגדולים בתולדות ה-NBA
ריצ'רד סימפקין

ריצ'רד אוולין סימפקין (באנגלית: Richard Simpkin;‏ 1921 – 1986) הוא בריגדיר גנרל לשעבר בריטי והוגה צבאי. סימפקין התגייס לצבא הבריטי, הוסמך לקצונה ולחם כקצין שריון ברגימנט הטנקים המלכותי במערכה בצפון אפריקה. ונפל בשבי. על גבורתו עוטר בבצלב הצבאי. על תפקידו בתכנון טנק הצ'יפטיין הוענק לו בשנת 1963 עיטור מסדר האימפריה הבריטית והוא מונה למפקד רגימנט הטנקים המלכותי. לאחר פרישתו פנה לכתיבה ומחקר צבאי ונחשב לאחד התיאוריטקנים החשובים בתחום בבריטניה. חיל-רגלים ממוכן, הוצאת מערכות, 1986. מרוץ אל העתיד: מחשבות על המלחמה במאה ה-21, מערכות, 1999. שלישייה במשקל כבד - פתרון אפשרי לכוח תמרון כבד, מערכות, אוגוסט 1987. גיורא סגל, איך מנצחים כוחות מהפכניים, מערכות 415, ‏ נובמבר 2007, עמודים 46-41. ריצ'רד סימפקין, מרוץ אל העתיד: מחשבות על המלחמה במאה ה-21, מערכות, 1999, גב הספר. גל פרל, הקרב המשולב ככריך רב־שכבתי, הבלוג על הכוונת, ‏ 2 בפברואר 2020.
שבט הקונה

שבט הקונה הוא שבט אינדיאני שחי באיי סאן בלאס שבפנמה, באמריקה המרכזית. שבט הקונה יושב באיי סאן בלאס הנקראים בפי המקומיים "קונה יאלה". זהו ארכיפלג של 365 איים מצפון לפנמה, בים הקריבי, בסמוך לגבול קולומביה. בני הקונה מנהלים בטריטוריה שלהם אוטונומיה מוחלטת. על אף שהחוק הפנמי חל עליהם, בפועל אורח חייהם מנוהל באופן עצמאי. הם מחולקים ל-49 קהילות עם מושל מקומי לכל קהילה. שלושת מושלי-העל הממונים על עסקי השבט כולו נפגשים באי המרכזי פעמיים בשנה, מחליטים החלטות ומעבירים אותן לשבט בקונגרס גדול. בני הקונה נישאים בינם לבין עצמם בלבד, והנישא לזר שאינו בן השבט מחויב לעזוב את האיים. בני שבט הקונה חיים מדיג ומחקלאות, בעיקר מטעי עצי קוקוס. על איים אחדים בנוי יישוב שלם בצפיפות, איים אחרים מאוכלסים רק בבתים בודדים בין עצי הקוקוס. התנועה בין האיים נעשית בעזרת סירות קאנו. בבקרים משיטים את הילדים אל האי המרכזי ששם נמצא בית הספר, ובמהלך היום הנשים שטות לקניות באחד האיים. ענף תעסוקה מרכזי נוסף באיים הוא תיירות, ורבים מבני השבט מתפרנסים מהסעת תיירים מאי לאי. הגשם באיים מועט מאוד ולא ניתן לקיים חקלאות ירקות. המים ברובם מליחים ומשמשים לרחצה. את מי השתייה מביאים בסירות מהנהרות בפנמה ובאזור. באי פורווניר ישנן בקתות קש עבור שיכון תיירים. באי הכלב- איסלה פרו יש עצי קוקוס רבים ושוניות. שבט הקונה מאופיין באמנות אריגה ייחודית הנקראת "מולה". האריגים עשויי הטלאים משמשים כקישוט וכבגדי היום-יום של הנשים. קרבת סאן בלאס לגבול קולומביה הופכת את האיים לאזור סחר ומעבר. הסוחרים מקולומביה מגיעים לאיים הפנמיים בערך אחת לשבוע, וכמו במסחר הקדום לפני המצאת הכסף, הם אוספים את פירות הקוקוס ונותנים בעדם סחורות שונות ללא תיווך של כסף. מדיה וקבצים בנושא שבט הקונה בוויקישיתוף שבט הקונה בסאן בלאס - מסע אחר, באתר מסע אחר, ‏3 בינואר 2013 שבט הקונה בסאן בלאס, סרטון בערוץ "masaaher", באתר יוטיוב (אורך: 1:31) איי סאן בלאס - Red Pineapple, באתר Red Pineapple, ‏4 בפברואר 2018 ויטני ריצ’רדסון, ניו יורק טיימס, פולחן המים של בני שבט הקונה התגלה כמקח טעות, באתר הארץ, 14 באפריל 2013 שבט הקונה, באתר אנציקלופדיה בריטניקה (באנגלית)
חואנחו גוארנידו

חואנחו גוארנידו (בספרדית: Juanjo Guarnido; נולד ב-1967) הוא מאייר וקומיקסאי ספרדי, יוצר הסדרה "בלקסאד". חואנחו גוארנידו נולד בגרנדה. הוא למד ציור בפקולטה לאמנויות של אוניברסיטת גרדנה. לאחר סיום הלימודים הוא עבד עבור מארוול קומיקס. בשנת 1990 הוא עבר למדריד ועבר מספר שנים עבור ערוצי טלוויזיה. בשנת 1993 הוא התחיל לעבוד בחברת וולט דיסני ועבר להתגורר בפריז. באותה תקופה הוא עבד בהנפשת דמויות בסרטים כמו "טרזן", "הרקולס" ו-"אטלנטיס: האימפריה האבודה". לאחר מספר שנים הוא עזב את דיסני וביחד עם חואן קאנלס חתם על חוזה עם חברה צרפתית Dargaud. בנובמבר 2000 פורסמה חוברת קומיקס Quelque part entre les ombres (Somewhere within the Shadows), הראשונה בסדרה "בלקסאד". החוברת זכתה במספר פרסים ובעקבות ההצלחה בשנת 2003 פורסמה חוברת שנייה בסדרה Arctic-Nation. גם היא זכתה בפרסים. החוברת השלישית בסדרה Âme Rouge (Red Soul) פורסמה בשנת 2006 וגם היא זכתה להצלחה ופרסים. בשנת 2011 גוארנידו קיבל פרס אייזנר על הסדרה. בנוסף לסדרה בלקסאד, גוארדינו פרסם חוברת Les Indes Fourbes בשנת 2019. חוברת זו זכתה בצרפת במספר פרסים. מדיה וקבצים בנושא חואנחו גוארנידו בוויקישיתוף חואנחו גוארנידו, בקומיקלופדית למביק חואנחו גוארנידו, ברשת החברתית פייסבוק
טינאייג' האדבה

טינאייג' לינגאני האדבה (באנגלית: Teenage Lingani Hadebe; נולד ב-17 בספטמבר 1995) הוא כדורגלן זימבבואי המשחק בעמדת הבלם ביוסטון דינמו. האדבה התחיל את הקריירה שלו בבאנטו המקומית כאשר היה בן 17. בשנת 2015 הושאל להיילאנדרס עד לסיום העונה. בינואר 2016 חתם בצ'יקן אין, אלופת זימבבואה, עמה זכה בגביע העצמאות של זימבבואה. ביולי 2017 האדבה חתם בקייזר צ'יפס מליגת העל הדרום-אפריקאית עם הצטרפותו למועדון, נפצע בקרסול ונעדר שלושה חודשים. ב-22 בנובמבר 2017 האדבה ערך את הופעת הבכורה שלו בקבוצה בתיקו 0-0 נגד אמזולו. ב-4 באפריל 2018 האדבה הבקיע את שער הבכורה שלו בקבוצה בדקה ה-95 נגד פרי סטייס סטארס. ב-14 ביולי 2019 האדבה הצטרף לייני מלטיאספור מליגת העל הטורקית. ב-25 ביולי ערך ערך את הופעת הבכורה שלו בקבוצה בתיקו 2-2 נגד אולימפיה ליובליאנה. ב-1 במרץ 2020, הורחק בהפסד 2-0 לדניזליספור. ב-17 באפריל 2021 הבקיע את שער הבכורה שלו בקבוצה בניצחון 0-1 נגד אלניהספור. ב-28 ביוני 2021, האדבה חתם ביוסטון דינמו מה-MLS. ב-20 ביולי ערך את הופעת הבכורה שלו בקבוצה בתיקו 0-0 נגד ונקובר ווייטקאפס. ב-16 בנובמבר 2014 ערך את הופעת הבכורה שלו בהפסד 2-1 למרוקו. ב-31 במאי 2016 הבקיע צמד בניצחון 0-2 נגד אוגנדה. האדבה נכלל 3 פעמים בסגל הנבחרת לקראת גביע אפריקה לאומות. צ'יקן אין גביע העצמאות של זימבבואה: 2016 אישיים נבחרת העונה בליגת העל הטורקית: 2019/2020 מגן השנה של יוסטון דינמו: 2021 הכדורגלן החדשה של השנה ביוסטון דינמו: 2021 טינאייג' האדבה, באתר Transfermarkt טינאייג' האדבה, באתר Soccerway טינאייג' האדבה, באתר National Football Teams טינאייג' האדבה, באתר FootballDatabase.eu
הקרב על נמל התעופה ז'יטומיר

הקרב על נמל התעופה ז'יטומיר החלו ב-27 בפברואר 2022 עד דצמבר 2022 בעיר ז'יטומיר, מחוז ז'יטומיר, אוקראינה, כ-150 ק"מ מהבירה קייב, במהלך הפלישה הרוסית לאוקראינה ב-2022. דווח כי רוסיה השתמשה במערכות טילים 9K720 איסקנדר, הממוקמות בבלארוס כדי לתקוף את נמל התעופה ז'יטומיר. ב-24 בפברואר, בשעה 5:40 לפנות בוקר, הופגז בסיס אוויר עוזרן בפרברים. ב-27 בפברואר השתמשו כוחות הכיבוש הרוסיים בטילי 9K720 איסקנדר מבלארוס כדי לפגוע בשדה התעופה האזרחי של ז'יטומיר. ב-1 במרץ, בשעת ערב מאוחרת פגעו חיילים רוסים בגזרת מגורים בעיר. כ-10 מבני מגורים ברחוב שוחביץ' ובית החולים בעיר ניזוקו. כמה פצצות הוטלו על העיר. כתוצאה מכך נהרגו לפחות שני אזרחים אוקראינים ושלושה נפצעו. ב-2 במרץ פגעו פגזים במרכז היולדות האזורי ובכמה בתים פרטיים. ב-4 במרץ פגעו רקטות בבית הספר ה-25 של ז'יטומיר והרסו מחצית מבית הספר. בערב עלה באש "מפעל השריון של עוזרן וז'יטומיר"; שני אנשים נפצעו. ב-8 במרץ, בעקבות התקפה אווירית, נפגעו מגורים פרטיים ונגרם נזק למפעל "אישובת". ב-25 ביוני פגעו 24 טילים רוסיים בכמה בסיסים צבאיים בז'יטומיר ובסביבתה, לפי הדיווחים, טילים אלו שוגרו על ידי כוחות רוסים בבלארוס. ב-16 באוגוסט ספג שוב אזור ז'יטומיר הפגזות, דווח על שני פיצוצים בשדה תעופה צבאי; במהלך התקיפה נגרם נזק למסלול, כמו גם לציוד תיקון. לפי מושל מחוז ז'יטומיר, ויטלי בונצ'קו, שוגרו הטילים שפגעו בשדה התעופה משטח בלארוס. ב-10 באוקטובר, במהלך סדרת התקיפות הרוסיות נגד תשתית האנרגיה האוקראינית, שוגרו שני טילים נגד ז'יטומיר. לפי הדיווחים, האחד הופל, בעוד שהשני פגע בתשתית אנרגיה קריטית, מה שהוביל בחלקים מסוימים באזור להפסקות חשמל. ב-15 בנובמבר, במהלך תקיפה אווירית בז'יטומיר, דווח על פיצוצים בתשתיות אנרגיה מרכזיות בעיר, שגרמו להפסקות חשמל למחסור חלקי במים בעיר. ב-16 בדצמבר שוגרו שני טילים רוסיים לעבר ז'יטומיר. על פי הדיווחים, תשתית האנרגיה בעיר נפגעה. מדיה וקבצים בנושא הקרב על נמל התעופה ז'יטומיר בוויקישיתוף Airport in central Ukraine reportedly targeted by missile fired from Belarus. The Times of Israel KyivIndependent (28 February 2022) "Russia used Iskander missile systems to attack Zhytomyr Airport. The air strikes were conducted from Belarus, using Russian ballistic missile launchers. Earlier, Belarus said it wouldn't allow air strikes from its territory amid Ukraine's upcoming peace talks with Russia". טוויטר Російські окупанти вдарили бомбами по Житомиру. Горять житлові будинки. РБК-Украина (ברוסית) Окупанти обстріляли Обласний перинатальний центр в Житомирі. РБК-Украина (ברוסית) РОСІЙСЬКІ ОРКИ ЗАВДАЛИ ПОТУЖНОГО УДАРУ ПО ШКОЛІ ЖИТОМИРА Житомирський бронетанковий завод потрапив під російський авіаудар: двоє поранених, - голова ОВА Бунечко. ВIДЕО Джерело: https://censor.net/ua/v3321765, Цензор.НЕТ (באוקראינית) Ворог наніс авіаудар по Житомиру та Київській області. Повністю зруйновано гуртожиток. РБК-Украина (ברוסית) ערך זה הוא קצרמר בנושא קרבות ובנושא אוקראינה. אתם מוזמנים לתרום לוויקיפדיה ולהרחיב אותו.
ויליאם טרוסט-אקונג

ויליאם פול טרוסט-אקונג (באנגלית: William Paul Troost-Ekong; נולד ב-1 בספטמבר 1993) הוא כדורגלן ניגרי המשחק בעמדת הבלם בפאוק סלוניקי. טרוסט-אקונג התחיל את הקריירה שלו במחלקת הנוער של פולהאם וכעבור שנתיים הצטרף לזו של טוטנהאם הוטספר. בקיץ 2013 טרוסט-אקונג חתם בחרונינגן מליגת העל ההולנדית. ב-21 בספטמבר 2013 ערך את הופעת הבכורה שלו בקבוצה בניצחון 1–4 נגד ואלבייק. בחרונינגן, מיעט לשחק ובינואר 2014 הושאל לדורדרכט, במדיה שיחק עונה וחצי. בקיץ 2015 חתם בגנט מליגת העל הבלגית וב-29 ביולי חתם בהוגסונד מליגת העל הנורווגית. ב-19 במרץ 2016 הבקיע את שער הבכורה שלו בקריירה בניצחון 0–3 נגד אלסונד. בסיום העונה, חר לגנט במדיה לא זכה לדקות משחק רבות. ביולי 2017 הצטרף לבורסאספור מליגת העל הטורקית. ב-17 באוגוסט 2018, טרוסט-אקונג חתם באודינזה מהסרייה א'. ב-29 בספטמבר 2020 חתם לחמש שנים בווטפורד. הוא כבש את שערו הראשון עבור המועדון בניצחון 3–2 על קובנטרי סיטי ב-7 בנובמבר 2020. טרוסט-אקונג נולד בהולנד לאם ממוצא מקומי ואב ממוצא ניגרי, לכן היה זכאי לייצג את שתי המדינות. עד לגיל הנוער ייצג את הולנד, אולם בשנת 2015 החליט לייצג את ניגריה. ב-13 ביוני 2015 ערך את הופעת הבכורה שלו בנבחרת במסגרת מוקדמות גביע אפריקה לאומות 2015 נגד צ'אד. ב-28 במאי 2018 הבקיע את שער הבכורה שלו בנבחרת בתיקו 1-1 נגד הרפובליקה הדמוקרטית של קונגו. כיום הוא משמש כקפטן הנבחרת. נכלל בסגל נבחרת ניגריה לטורניר גביע אפריקה לאומות 2023. מדיה וקבצים בנושא ויליאם טרוסט-אקונג בוויקישיתוף ויליאם טרוסט-אקונג, ברשת החברתית אקס (טוויטר) ויליאם טרוסט-אקונג, ברשת החברתית אינסטגרם ויליאם טרוסט-אקונג, סרטונים בערוץ היוטיוב ויליאם טרוסט-אקונג, באתר Transfermarkt ויליאם טרוסט-אקונג, באתר Soccerway ויליאם טרוסט-אקונג, באתר BDFutbol ויליאם טרוסט-אקונג, באתר WorldFootball.net ויליאם טרוסט-אקונג, באתר National Football Teams ויליאם טרוסט-אקונג, באתר FootballDatabase.eu Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
1983 בספרות

ערך מורחב – 1983 בית כברות לחיות שעשועים מאת סטיבן קינג ג'ייסון ריינולדס – סופר אמריקאי של רומנים ושירה לנוער. פרס פוליצר לספרות - הצבע ארגמן מאת אליס ווקר שהוסרט בשם זהה על ידי סטיבן ספילברג ב-1985 פרס נובל לספרות - ויליאם גולדינג על מבחר ספריו פרס בוקר מוענק לג'ון מקסוול קוטזי על ספרו Life & Times of Michael K 1982 בספרות 1983 1984 בספרות שנים בספרות ספרות מדיה וקבצים בנושא 1983 בספרות בוויקישיתוף
ישראל דן טאוב

הרב ישראל דן טאוב (י"ט בטבת תרפ"ח, 12 בינואר 1928 – כ' בסיוון ה'תשס"ו, 16 ביוני 2006) היה האדמו"ר הרביעי של חסידות מודז'יץ. נולד בוורשה, בירת פולין, לרב שמואל אליהו טאוב, שהיה לימים האדמו"ר השלישי של חסידות מודז'יץ, ונכדו של הרב שאול ידידיה אלעזר טאוב, שכיהן כאדמו"ר ממודז'יץ בעת לידתו. הוא דור חמישי לרבי לייבלה איגר. נקרא 'ישראל' על שם רבי ישראל טאוב, האדמו"ר הראשון ממודז'יץ, ו'דן' על שם סבו האדמו"ר רבי דן מקונסטנטין. בשנת תרצ"ו (1936), בגיל שמונה, עלה עם משפחתו לישראל, וגר בתל אביב, שם החל אביו להקים את קהילת מודז'יץ בארץ ישראל. הוא למד בישיבת "היכל התלמוד" בתל אביב. בשנת תרצ"ט (1939) נסע עם אמו לוורשה לבקר את בני משפחתו שנשארו שם. אז פרצה מלחמת העולם השנייה, והוא ואמו הצליחו לברוח לארץ ישראל. כמו כן למד בישיבת אחי תמימים בתל אביב אצל הרב חיים שאול ברוק. בשנת תש"י (1950) נישא לרחל בילה (נפטרה בכ"ו באב ה'תשפ"ד), בתם של שפרה והרב שמואל שצדרוביצקי, האדמו"ר מביאלסטוק שהגיע לתל אביב אחר המלחמה. החל לכהן כספרא דדיינא בבית דין בתל אביב וכיהן בתפקיד כשלושים וחמש שנה. עם פטירת אביו, בד' באייר תשמ"ד (6 במאי 1984), הוכתר לאדמו"ר ממודז'יץ, וכיהן באדמו"רות עד יום פטירתו. כמסורת בית מודז'יץ, הידועה בניגוניה, גם הרב טאוב הלחין מאות ניגונים, אשר בחלקם יצאו אל מחוץ לגבולות חסידות מודז'יץ, ומושרים בקרב קהילות רבות בישראל. בשנת תשמ"ט (1989) נתמנה כחבר מועצת גדולי התורה, וכיהן בה עד פטירתו. בשנת תשנ"ה (1995) העתיק את מרכז חסידות מודז'יץ לבני ברק, לאחר שראה כי האווירה בתל אביב אינה ראויה לחנך בה את הדור הצעיר של חסידי מודז'יץ. ביום ל"ג בעומר תשנ"ה חנך את בית מדרשו ברחוב חבקוק בעיר, אך במקביל הוא דאג כי בית המדרש הישן ברחוב דיזנגוף בתל אביב ימשיך לפעול. בשנת תשס"ה (2005) הוקם בעידודו המכון לשימור ניגוני מודז'יץ. בדרשותיו הוא הרבה לדבר על חשיבות השירה. נפטר ביום שישי, כ' בסיון ה'תשס"ו, בגיל 78, ונטמן בו ביום בהר הזיתים בירושלים בסמוך לקברות אבותיו אדמו"רי מודז'יץ. במעמד הקבורה הוכתר בנו הבכור, רבי חיים שאול, כממלא מקומו. בן נוסף, רבי פנחס משה, הוא האדמו"ר מקוזמיר. לרבי ישראל דן טאוב שני בנים ושתי בנות: רבי חיים שאול טאוב - האדמו"ר ממודז'יץ. חתן האדמו"ר מאלכסנדר, האמרי מנחם. רבי פנחס משה טאוב - האדמו"ר מקוזמיר. חתן האדמו"ר מלובלין, רבי אברהם איגר. הינדא לנדא - אשת האדמו"ר רבי ישראל סג"ל לנדא מדראהביטש (נפטר י' באלול ה'תשפ"א). דבורה - הייתה נשואה לרב דוד שלמה קליין (האדמו"ר מאונגוואר), ובהמשך לשמואל, בנו של הרב אריה וינברג, ראש מוסדות "לב בנים". נחלת דן עלי דשא אתר החסידות ובו מידע על הרב ישראל דן אתר המכון לתיעוד ושימור ניגוני מודז'יץ ישראל דן טאוב (1928-2006), דף שער בספרייה הלאומית
Planet Zero (שיר של שיינדאון)

"Planet Zero" (בעברית: כוכב הלכת אפס) הוא סינגל של להקת הרוק האמריקאית שיינדאון. השיר הוא הסינגל המוביל והראשון מהאלבום באותו השם שייצא ביולי 2022. הסינגל שוחרר ב-26 בינואר 2022 לאחר מסע קידום מכירות שכלל סרטונים שבהם הופיעו "מסרים מוצפנים" בכתב סתרים. השיר הגיע למקום הראשון, והפך בכך לסינגל ה-17 של הלהקה שמגיע למקום הראשון, הישג חסר תקדים לאמן מאז שהמצעד נוצר בשנת 1981. השיר, שנכתב בתקופת הקורונה, מעביר מסר דיסטופי של אזהרה מפני ההשפעה הרעילה של הקיטוב בחברה, תרבות הביטול וחוסר הסובלנות כלפי בעלי דעות שונות. השיר מזהיר מפני התוצאות הצפויות אם המגמה תימשך ובני האדם יאבדו את הכבוד כלפי בעלי דעות שונות, ואת החמלה אחד כלפי השני. באחד הראיונות שלאחר צאת הסינגל הסביר סמית את משמעות השיר: אתה מגיע לנקודה שבה לא נכון שיוקיעו אותך כי שאלת שאלות. לא צריך להוקיע אותך גם אם אתה חוקר את בעלי הסמכות אם נראה שהם לא לוקחים בחשבון את טובתך, או את טובת משפחתך. על זה האלבום ועל זה השיר, והוא נכתב עבור האנשים ועל ידי האנשים. אני לא מדבר רק על ארצות הברית, אני מדבר על כל העולם. אנחנו האנשים ואנחנו לא מוכנים שישתיקו אותנו. זה היה הרעיון של השיר והאלבום. אנחנו מאפסים הכל ומתחילים מחדש. הווידאו קליפ לשיר שוחרר ב-3 במרץ. בקליפ מופיעים ארבעת חברי הלהקה, שמופיעים כשעיניהם מכוסות בטשטוש הצנזורה. הם מתעוררים מהעיוורון, ומוצאים את עצמם במבנה שכולו זכוכית מקוטבת ופלדה. כל אחד מהם בנפרד פוגש באישה, לה הם מנסים להעביר מסר, אך בכל פעם שהם מנסים לדבר מכוסה פיהם באותו טשטוש מפוקסל שמונע מהם להגיד לה את אשר על לבם. בסופו של דבר הם מצליחים לדבר, מה שגורם לאישה לעבור בעצמה פיקסליזציה, והיא מתמוטטת. חברי הלהקה, כעת מאוחדים ומשוחררים מהשפעתה של האישה, יוצאים אל מחוץ למבנה שבו שהו, ומגלים שהחוץ הוא כולו מדבר שומם. השיר נכנס למצעד הרוק המיינסטרימי של המגזין בילבורד במקום ה-21, בשבוע השני הגיע לעשירייה הפותחת במקום השביעי, טיפס למקום הרביעי ולאחר חמישה שבועות הגיע למקום הראשון, ושהה בו במשך שמונה שבועות רצופים. בנוסף הגיע השיר למקום הראשון במצעד ה-Active Rock של Mediabase. מידע על הסינגל "Planet Zero" באתר מיוזיק בריינז סרטון השיר "Planet Zero" באתר יוטיוב Nao Glover, Shinedown issues dystopian warning with lead single from new album, ‘Planet Zero’, Febuary 5, 2022, HM Magazine Bianca Rae, Shinedown goes on tour with new single, January 28, 2022, Spectrum News 1 Planet Zero, וידאו קליפ של השיר באתר יוטיוב MEDIABASE BUILDING CHARTS For Week of: 03/28/2022 "Shinedown Chart History (Mainstream Rock)", Billboard Active Rock, Past 7 Days - by Overall Rank, Mar 19 - Mar 25 "Shinedown Chart History (Alternative Airplay)". Billboard "Shinedown Chart History (Canada Rock)", Billboard טבלת דירוגי המצעד הבינלאומי לשבוע של ה-13 במרץ 2022 בדף הפייסבוק של "רדיו זה רוק", בעמוד הפייסבוק של רדיו זה רוק, 13 במרץ 2022 [1], Billboard [2], Billboard [3], Billboard Top 100 of 2022, TotalRock 2022 Israel's International Rock Chart (Radio Ze Rock)
סיירה

האם התכוונתם ל... סיירה לאון – מדינה במערב אפריקה, לחוף האוקיינוס האטלנטי סיירה נבדה (ארצות הברית) – רכס הרים במדינת קליפורניה, ארצות הברית, המצוי בחלקו במדינת נבדה מועדון סיירה – ארגון איכות סביבה שורשי בארצות הברית Sierra Entertainment ("סיירה", "סיירה און ליין") – הייתה חברה אמריקאית לפיתוח והפצת משחקי מחשב (1979–2008) סיירה (סדרת צוללות) – קוד נאט״ו לשתי סדרות של צוללות תקיפה גרעיניות סובייטיות (נקראות במקור "ברקודה" ו"קונדור") אישים בשם זה אגוסטין סיירה (Sierra;‏ יליד 1990) – שחקן ארגנטינאי ארלניס סיירה (Sierra;‏ ילידת 1992) – רוכבת אופניים קובנית נדין סיירה (Sierra;‏ ילידת 1988) – זמרת סופרן אמריקאית סיארה (זמרת) (Ciara‏; ילידת 1985) – שם הבמה של סיארה פרינסס וילסון, זמרת, כותבת, רקדנית ושחקנית אמריקאית סֶיאָרַה (Ceará) – מדינת מחוז בצפון-מזרח ברזיל סייארה (Cyera) – חברת תוכנה ישראלית לאבטחת מידע במחשוב ענן סרייה א' – הליגה האיטלקית הבכירה בכדורגל סיירה נבדה (פירושונים) רכס (פירושונים) סירה (פירושונים) מילולית: "רכס הרי האריה", במקור מפורטוגזית - Serra Leoa. השם Sierra Nevada בספרדית פירושו "רכס הרים מושלג". על שם סיירה נבדה, האזור בו מתרכזת פעילות רבה של המועדון. על שם סיירה נבדה, רכס ההרים שהיה סמוך למשרדי החברה באוקהרסט, קליפורניה. לוגו החברה מציג את אחד ההרים המפורסמים ברכס - Half Dome.
יחסי סורינאם–קובה

יחסי סורינאם–קובה הם היחסים הבילטרליים בין רפובליקת סורינאם לרפובליקה של קובה. היחסים הדיפלומטיים בין שתי המדינות כוננו ב-23 במרץ 1979. לאחר ההפיכה בסורינאם ב-1980, נשיא קובה פידל קסטרו היה ראש המדינה הראשון שהביע את ברכותיו לדסי באוטרסה, מנהיג ההפיכה. קובה הקימה שגרירות בפרמריבו ב-1981 שהתפתחה להיות הנציגות הדיפלומטית הגדולה ביותר בסורינאם. רצח מוריס בישופ (מנהיג השלטון הסוציאליסטי בגרנדה) ב-1983, והפלישה האמריקאית לגרנדה שהתרחשה לאחר מכן, הוביל להורדת הדרגה הדיפלומטית של שגריר קובה בסורינאם לדרגת ממונה על היחסים וגירוש 105 דיפלומטים ויועצים קובנים. המועצה הצבאית הלאומית בסורינאם הכחישה כי קיים קשר בין הגירוש לאירועים בגרנדה. ב-1998 ערך נשיא סורינאם ז'ול וידנבוש ביקור ממלכתי בקובה, והבטיח לחדש את היחסים הדיפלומטיים. ב-2006 הוקמה מחדש שגרירות קובה בפרמריבו. בשנת 2011, התקיים ביקור ממלכתי של הנשיא דסי באוטרסה בקובה כדי לדון בפיתוח המסחר בין המדינות. בשנת 2020, במהלך התפרצות מגפת הקורונה, נשלחו 50 רופאים לסורינאם. קובה סיפקה מלגות וחינוך רפואי לסטודנטים סורינאמים, אולם התוכנית בוטלה באוגוסט 2020. בעשור השלישי של המאה ה-21, פליטים קובנים השתמשו יותר ויותר בסורינאם כמדינת מעבר לארצות הברית. בינואר 2021, קבוצה של 500 קובנים נתקעה בעיירה סאות' דריין (אנ'), שם נמנעה מהם גישה לגיאנה, משם קיוו לתפוס טיסה לארצות הברית. הסחר בין סורינאם לקובה הוא זניח. בשנת 2019 ייצאה סורינאם סחורה לקובה בשווי 242,000 דולר לקובה, כשהמוצרים העיקריים הם מעץ. קובה ייצאה סחורה בשווי 318,000 דולר, כשהמוצרים העיקריים הם פתילים מפוצצים. לסורינאם יש שגרירות בהוואנה (בירת קובה) מאז 2003. לקובה יש שגרירות בפרמריבו (בירת סורינאם) מאז 1981. יחסי ארצות הברית–סורינאם המהפכה הקובנית מדיה וקבצים בנושא יחסי סורינאם–קובה בוויקישיתוף